**Likumprojekta „Grozījumi Valsts sociālo pabalstu likumā”**

**sākotnējās ietekmes novērtējuma ziņojums (anotācija)**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Tiesību akta projekta anotācijas kopsavilkums** | | | | | | | | | | | | |
| Mērķis, risinājums un projekta spēkā stāšanās laiks (500 zīmes bez atstarpēm) | | | | | | | | Likumprojekts “Grozījumi Valsts sociālo pabalstu likumā” (turpmāk – likumprojekts) ir izstrādāts, ņemot vērā Ministru kabineta 2019.gada 8.februāra sēdē (protokols Nr.6, 1.§., 3.punkts) atbalstītos informatīvā ziņojuma "Par fiskālo telpu palielinošiem pasākumiem un izdevumiem prioritārajiem pasākumiem valsts budžetam 2019.gadam” pielikumā minētos prioritāros pasākumus Labklājības ministrijai 2019.gadam.  Likumprojekts paredz ieviest jaunu atbalsta mehānismu adoptētājiem pēc tiesas sprieduma par adopcijas apstiprināšanu spēkā stāšanās, proti, ieviest bērna adopcijas pabalstu, kā arī pilnveidot valsts atbalstu bērniem ar invaliditāti un personām ar I invaliditātes grupu, kurām invaliditātes cēlonis ir slimība no bērnības, kuriem Veselības un darbspēju ekspertīzes ārstu valsts komisija (turpmāk – VDEĀVK) ir izsniegusi atzinumu par indikācijām īpašas kopšanas nepieciešamībai. | | | | |
| **I. Tiesību akta projekta izstrādes nepieciešamība** | | | | | | | | | | | | |
| 1. | | Pamatojums | | | | | | Ministru kabineta 2019.gada 8.februārā sēdes (protokols Nr.6, 1.§., 3.punkts) informatīvā ziņojuma "Par fiskālo telpu palielinošiem pasākumiem un izdevumiem prioritārajiem pasākumiem valsts budžetam 2019.gadam” pielikumā atbalstītie prioritārie pasākumi 2019.gadam. | | | | |
| 2. | | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | | | | | Valsts sociālie pabalsti ir valsts atbalsts naudas izmaksu veidā, kuru saņem pie noteiktām iedzīvotāju grupām piederīgas personas situācijās, kad ir nepieciešami papildu izdevumi vai kad šīs personas nespēj gūt ienākumus. Valsts sociālie pabalsti tiek finansēti no valsts pamatbudžeta, t.i., no vispārējiem nodokļiem, un to apmērs ir atkarīgs no valsts finansiālajām iespējām. Valsts sociālos pabalstus izmaksā Valsts sociālās apdrošināšanas aģentūra (turpmāk – VSAA).  Valsts sociālo pabalstu veidus, to personu loku, kurām ir tiesības uz valsts sociālajiem pabalstiem, šo pabalstu piešķiršanas nosacījumus, piešķiršanas un izmaksas kārtību, kā arī ar šiem pabalstiem saistīto lēmumu pārsūdzēšanas kārtību nosaka Valsts sociālo pabalstu likums (turpmāk – Likums).  **Bērna adopcijas pabalsts**  Adopcija ir viens no iespējamiem variantiem bāreņu un bez vecāku gādības palikušo bērnu aprūpei, ja tiem nav iespējas atgriezties bioloģiskajā ģimenē, tādā veidā nodrošinot iespēju bērnam iegūt nepieciešamo ģimenisko vidi, kas ir pamats bērna pilnvērtīgai attīstībai ilgtermiņā. Saskaņā ar [Civillikuma](https://likumi.lv/ta/id/225418-civillikums) [162.panta](https://likumi.lv/ta/id/225418-civillikums#p162) otro daļu nepilngadīgu bērnu var adoptēt, ja pirms adopcijas apstiprināšanas viņš ir atradies adoptētāja aprūpē un uzraudzībā un ir konstatēta bērna un adoptētāja savstarpējā piemērotība, kā arī ir pamats uzskatīt, ka adopcijas rezultātā starp adoptētāju un adoptējamo izveidosies patiesas bērna un vecāka attiecības.  Personai vai ģimenei, kura ņēmusi bērnu pirms adopcijas aprūpē vai ir adoptējusi bērnu, pienākas ģimenēm ar bērniem paredzētie valsts sociālās apdrošināšanas pabalsti (atkarīgi no individuālajām sociālās apdrošināšanas iemaksām un kompensē personai darbā gūstamos ienākumus) un valsts sociālie pabalsti (universāls valsts atbalsts naudas izmaksu veidā pie noteiktām iedzīvotāju grupām piederīgām personām situācijās, kad ir nepieciešami papildu izdevumi vai kad šīs personas nespēj gūt ienākumus un kad nav paredzēta kompensācija no valsts sociālās apdrošināšanas sistēmas).  Tāpat gan pirms, gan pēc adopcijas apstiprināšanas tiesā adoptētāji vienlaikus ar vispārīgajiem ģimenēm ar bērniem paredzētajiem pabalstiem ir tiesīgi saņemt arī īpaši adoptētājiem paredzētu atbalstu. Pirmsadopcijas aprūpes periodā adoptētājam ir tiesības saņemt atlīdzību par adoptējamā bērna aprūpi, uzturnaudu vai pabalstu bērna uzturam un aprūpei, kā arī šis periods tiek ieskaitīts personas sociālās apdrošināšanas stāžā pensiju, invaliditātes un bezdarba apdrošināšanai. Savukārt pēc adopcijas apstiprināšanas tiesā adoptētājam ir tiesības saņemt vienreizēju atlīdzību par bērna adopciju, kā arī paternitātes pabalstu, ja adoptētais bērns ir vecumā līdz 3 gadiem.  Pēdējo divu gadu laikā ir ievērojami palielināts atbalsts tieši pirmsadopcijas aprūpes periodā, lai veicinātu bērnu uzaugšanu ģimenē un sekmētu bērnu ātrāku un veiksmīgāku integrāciju jaunajā ģimenē, ļaujot adoptētājam pirmsadopcijas aprūpes laikā atrasties atvaļinājumā un pilnvērtīgi veltīt laiku un uzmanību bērnam.  Lai gan izšķiršanās par bērna adopciju ir pašu potenciālo vecāku griba un izvēle, kā arī veids, kā personas var palīdzēt grūtībās nonākušajiem bērniem, vienlaikus īstenojot dzīvē savas prasmes un vēlmes bērnu audzināšanā, tomēr valsts uzdevums ir atbalstīt adoptētājus un sekmēt adopciju skaita palielināšanos, īpaši vecāku bērnu adopciju (ņemot vērā, ka Latvijas adoptētāji pārsvarā vēlas adoptēt jaunāka vecuma bērnus).  Labklājības ministrija jau vairākus gadus pakāpeniski īsteno Koncepcijā “Par adopcijas un ārpusģimenes aprūpes sistēmas pilnveidošanu” paredzētos pasākumus (apstiprināta ar Ministru kabineta 2015.gada 9.marta rīkojumu Nr.114) paredzētos pasākumus, t.sk. pilnveidojot adoptētājiem sniegto atbalstu, lai sniegtu nepieciešamo palīdzību bērna aprūpes ģimeniskā vidē nodrošināšanai. Tādējādi no 2017.gada vienam no adoptētājiem, kurš adoptējis ārpusģimenes aprūpē esošu bērnu vecumā līdz trim gadiem, atbilstoši Darba likumam piešķirto 10 kalendāra dienu **atvaļinājumu apmaksā 80% apmērā** no personas vidējās apdrošināšanas iemaksu algas.  Lai veicinātu bērnu adopciju, kā arī nodrošinātu veiksmīgu bērna adaptēšanos ģimenē un nodrošinātu papildu atbalsta sniegšanu, nepieciešams pilnveidot atbalstu adoptētājiem īpaši periodā pēc bērna adopcijas.  Šobrīd adoptētājam pēc tiesas sprieduma par adopcijas apstiprināšanu spēkā stāšanās VSAA no valsts pamatbudžeta līdzekļiem piešķir vienreizēju atlīdzību par adopciju. Atlīdzību par adopciju izmaksā par katru adoptēto bērnu, kurš atradies ārpusģimenes aprūpē, tādā apmērā, kāds bija noteikts dienā, kad stājās spēkā tiesas spriedums par adopcijas apstiprināšanu. Atlīdzību piešķir saskaņā ar  [Likuma](http://likumi.lv/doc.php?id=68483) 8.1 pantu un Ministru kabineta [2009.gada 22.decembra noteikumiem Nr.1533 “Kārtība, kādā piešķir un izmaksā atlīdzību par bērna adopciju”.](http://likumi.lv/doc.php?id=202682) Atlīdzības par bērna adopciju apmērs ir 1422,87 *euro*, un tas nav pārskatīts kopš ieviešanas 2004.gadā.  Tādēļ nepieciešams veikt grozījumus Likumā un ieviest jaunu atbalsta mehānismu adoptētājiem pēc tiesas sprieduma par adopcijas apstiprināšanu spēkā stāšanās, proti, izmaksāt bērna adopcijas pabalstu par katru adoptēto bērnu, kurš atradies ārpusģimenes aprūpē, līdz bērns sasniedz 18 gadu vecumu. Bērna adopcijas pabalsta piešķiršanas, izmaksas un pārskatīšanas kārtību, kā arī šā pabalsta apmēru nosaka Ministru kabinets. Pēc šī brīža aprēķiniem bērna adopcijas pabalsts atbilstu minimālo uzturlīdzekļu apmēram, kas atbilstoši  Ministru kabineta 2013.gada 15.janvāra noteikumiem Nr.37 “Noteikumi par minimālo uzturlīdzekļu apmēru bērnam” ir:  1) katram bērnam no viņa piedzimšanas līdz 7 gadu vecuma sasniegšanai – 25 % apmērā no Ministru kabineta noteiktās minimālās mēneša darba algas (107,5 euro mēnesī, ja minimālā alga ir 430 euro);  2) katram bērnam no 7 gadu vecuma sasniegšanas līdz 18 gadu vecuma sasniegšanai – 30 % apmērā no Ministru kabineta noteiktās minimālās mēneša darba algas (129 euro mēnesī, ja minimālā alga ir 430 euro).  Bērna adopcijas pabalstu piešķirs un izmaksās VSAA uz personas iesnieguma pamata. Likumprojekts paredz, ka tiesības saņemt bērna adopcijas pabalstu būs arī personām, kuras adoptējušas ārpusģimenes aprūpē esošu bērnu pirms Likuma spēkā stāšanās, t.i., līdz 2019.gada 30.jūnijam (Likumprojekta pārejas noteikumu 27.punkts).  **Pabalsts invalīdam, kuram nepieciešama kopšana**  Pēc Eurostat datiem 34% personu ar invaliditāti ir pakļautas nabadzības riskam. Eiropas Komisija Latvijai jau vairākkārt ir norādījusi, ka nabadzības vai sociālās atstumtības riskam pakļauto personu lielais īpatsvars atspoguļo sociālās drošības tīkla nepilnības un problēmas, t.sk. personu ar invaliditāti iekļaušanu. Ģimenes, kurās ir bērni ar īpaši smagu invaliditāti un kuriem VDEĀVK ir noteikusi indikācijas īpašas kopšanas nepieciešamībai smago funkcionālo traucējumu dēļ, saskaras ar situāciju, ka bērni nevar veikt vecumam atbilstošas darbības un sevis aprūpi patstāvīgi bez vecāku vai atbalsta personas pastāvīgas palīdzības vai uzraudzības. Tas attiecas arī uz šīm ģimenēm, kad šie bērni sasniedz pilngadību, saglabājoties īpaši smagai invaliditātei un nereti pat veselības stāvoklim pasliktinoties. Tas savukārt noved pie tā, ka ģimenēm rodas papildu izdevumi bērna un vēlāk arī pilngadīgās personas aprūpei un veselības stāvokļa uzlabošanai vai vismaz uzturēšanai esošajā līmenī. Šobrīd valsts bērniem ar īpaši smagu invaliditāti ir paredzējusi bērna invalīda kopšanas pabalstu un pilngadīgām personām, kurām noteikta I invaliditātes grupa, pabalstu invalīdam, kuram nepieciešama kopšana, ja VDEĀVK ir noteikusi indikācijas īpašās kopšanas nepieciešamībai, lai sniegtu finansiālu atbalstu gan pašai personai, gan tās ģimenes locekļiem. Medicīniskās indikācijas īpašas kopšanas nepieciešamībai VDEĀVK ārsti nosaka, izvērtējot personas medicīnisko diagnozi un funkcionēšanas ierobežojuma pakāpi. Bērna invalīda kopšana pabalsta un pabalsta invalīdam, kuram nepieciešama kopšana, apmērs ir 213,43 euro/mēnesī. To var izlietot gan papildu aprūpes vajadzībām, tehniskā aprīkojuma iegādei, higiēnas preču iegādei u.c. Tiesības uz minētajiem pabalstiem rodas no dienas, kad izsniegts VDEĀVK atzinums par īpašas kopšanas nepieciešamību, savukārt šā pabalsta izmaksu izbeidz, kad beidzas noteiktais invaliditātes termiņš un īpašas kopšanas nepieciešamība. Tomēr līdzšinējais kopšanas pabalsts 24/7 aprūpējamas personas gadījumā īpašas kopšanas vajadzības sedz tikai daļēji, tāpēc Labklājības ministrijas ieskatā to varētu palielināt par 100 euro/mēnesī.  Pēc VSAA sniegtajiem datiem bērna invalīda kopšanas pabalstu 2018.gadā vidēji mēnesī saņēma 2072 personas par bērniem, savukārt pabalstu invalīdam, kuram nepieciešama kopšana un kuram noteikta I invaliditātes grupa ar cēloni slimība no bērnībassaņēma2316 personas (63% no kopējā personu ar I invaliditātes grupu no bērnības skaita). Lielākā daļa vecāku ir savu bērnu (arī jau pieaugušo) aprūpētāji diendienā, līdz ar to viņu iespējas iekļauties darba tirgū un gūt ienākumus ir ierobežotas. Atbilstoši Civillikuma 179.pantam vecāku pienākums ir samērā ar viņu spējām un mantas stāvokli uzturēt bērnu līdz laikam, kad bērns pats var sevi apgādāt, taču vairumā gadījumu šie bērni arī pieaugušā vecumā paliek pilnībā aprūpējami. Lai mazinātu risku, ka personu ar ļoti smagu invaliditāti (gan bērni, gan pieaugušie) vajadzības netiek nodrošinātas un ka šīm personām piemītošo smago funkcionālo traucējumu dēļ un ģimenes finansiālās kapacitātes trūkuma dēļ, personas tiktu nodotas ilgstošās aprūpes institūcijā, bērna invalīda kopšanas pabalsts un pabalsts invalīdam, kuram nepieciešama kopšana un kuram invaliditātes cēlonis ir slimība no bērnības, būtu jāpalielina. Tādējādi tiktu nodrošināts, ka pilngadīgai personai, kurai invaliditāte ir no bērnības, nepasliktināsies dzīves apstākļi pie situācijas, kad īpašas kopšanas nepieciešamība turpinās. Turklāt jāņem vērā, ka personas ar I invaliditātes grupu, kurām invaliditātes cēlonis ir slimība no bērnības un kurām VDEĀVK ir izsniedzis atzinumu īpašas kopšanas nepieciešamībai, ļoti smago funkcionālo traucējumu dēļ (kustību traucējumi kombinēti ar garīga rakstura traucējumiem) patstāvīgi nespēj (vairumā gadījumu nekad nav spējušas) nodrošināt savu pašaprūpi un gūt ienākumus. Līdz ar to šo personu iespējas gūt pastāvīgus un patstāvīgus ienākumus ir krietni ierobežotākas, nekā personām, kurām invaliditāte nav tik smaga vai iegūta jau esot pilngadīgam.  Iepriekš minēto pabalstu apmēra celšana pozitīvi ietekmēs dzīves līmeņa izmaiņas nākotnē personām ar I invaliditātes grupu no bērnības ar īpaši smagiem funkcionēšanas ierobežojumiem un ģimenēm, kurās aug bērni ar ļoti smagu invaliditāti, kā arī palielinās viņu sociālo aizsardzību un tādējādi mazinās nabadzības un sociālās atstumtības risku, kā arī preventīvi mazinās risku, ka personas tiks nodotas aprūpei institūcijās.  Bērna invalīda kopšanas pabalstu piešķir saskaņā ar Likuma 7.1 pantu. Savukārt, visu valsts sociālo pabalstu apmēru un izmaksas kārtību atbilstoši Likuma 15.panta pirmajā daļā noteiktajam deleģējumam nosaka Ministru kabinets. Ministru kabineta 2009.gada 22.decembra noteikumi Nr.1607 “Noteikumi par bērna invalīda kopšanas pabalsta apmēru, tā pārskatīšanas kārtību un pabalsta piešķiršanas un izmaksas kārtību” (turpmāk - MK noteikumi Nr. 1607) nosaka bērna invalīda kopšanas pabalsta apmēru 213,43 euro/mēnesī. Savukārt pilngadīgai personai pabalstu invalīdam, kuram nepieciešama kopšana, piešķir saskaņā ar Likuma 12.1 pantu, un tā apmēru nosaka un regulē Ministru kabineta 2009.gada 22.decembra noteikumi Nr.1608 “Noteikumi par pabalsta piešķiršanas un izmaksas kārtību invalīdam, kuram nepieciešama kopšana, pabalsta apmēru, kā arī pabalsta apmēra pārskatīšanas kārtību” (turpmāk – MK noteikumi Nr. 1608). Šobrīd Likuma 12.1 panta pirmā daļa nosaka, ka kopšanas pabalstu piešķir personai, kura atzīta par invalīdu, pārsniegusi 18 gadu vecumu un kurai sakarā ar smagiem funkcionāliem traucējumiem nepieciešama īpaša kopšana. Atzinumu par īpašas kopšanas nepieciešamību izsniedz VDEĀVK atbilstoši Ministru kabineta noteiktajiem kritērijiem. Pabalsta apmērs visām pilngadīgām personām neatkarīgi no invaliditātes cēloņa ir vienāds - 213,43 euro/mēnesī. Tomēr, lai nodrošinātu kopšanas pabalsta piešķiršanu palielinātā apmērā personām ar invaliditāti, kurām invaliditātes cēlonis ir slimība no bērnības un kurām VDEĀVK ir izsniedzis atzinumu par indikācijām īpašas kopšanas nepieciešamībai, šī mērķa grupa ir jānodefinē 12.1 panta pirmajā daļā atsevišķi no personām, kurām kopšanas pabalsts piešķirams vispārējā gadījumā. Veicot grozījumus MK noteikumos Nr.1607 un Nr.1608, pabalsta apmēru paredzēts noteikt 313,43 *euro*/mēnesī.  Lai savstarpēji saskaņotu Likuma normas un ņemot vērā, ka Likuma 6. panta trešajā un ceturtajā daļā ir noteikti piemaksu veidi pie ģimenes valsts pabalsta - piemaksa pie bērna invalīda kopšanas pabalsta un piemaksa par vairāku bērnu aprūpi, tiek precizēta Likuma 4.panta trešā daļa, vispārīgi nosakot, ka visas šajā pantā minētās personas ir tiesīgas saņemt abas piemaksas pie ģimenes valsts pabalsta. | | | | |
| 3. | | Projekta izstrādē iesaistītās institūcijas un publiskas personas kapitālsabiedrības | | | | | | Likumprojekts izstrādāts sadarbībā ar VSAA, kā arī pamatojoties uz Salaspils bērnu un jauniešu ar invaliditāti biedrības “Zelta atslēdziņa” iniciatīvu. | | | | |
| 4. | | Cita informācija | | | | | | 2019.gada 6. februārī Saeimas Sociālo un darba lietu komisijas sēdē, klātesot nevalstisko organizāciju un Labklājības ministrijas pārstāvjiem, tika skatīts jautājums par finansiālā atbalsta palielināšanu personām ar invaliditāti, kurām invaliditātes cēlonis ir slimība no bērnības un kurām nepieciešama īpaša kopšana dēļ ļoti smagiem funkcionēšanas ierobežojumiem (proti, tiek izmaksāts kopšanas pabalsts). Tika rosināts pārskatīt valsts sniegtā finansiālā atbalsta apmēru šai mērķa grupai, tādējādi uzlabojot ģimenes finansiālo situāciju un nodrošinot nepieciešamo aprūpi personas labākajās interesēs. | | | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | | | | | | | | |
| 1. | | Sabiedrības mērķgrupas, kuras tiesiskais regulējums ietekmē vai varētu ietekmēt | | | | | | Likumprojekts attiecas uz 1250 adoptētājiem, kuri ir adoptējuši bērnus no ārpusģimenes aprūpes, kā arī uz 2416 pilngadīgām personām ar I invaliditātes grupu, kurām invaliditātes cēlonis ir slimība no bērnības un kurām VDEĀVK ir izsniegusi atzinumu par īpašas kopšanas nepieciešamību un viņu ģimenes locekļiem. Veicot grozījumus MK noteikumos Nr. 1607, bērna invalīda kopšanas pabalsta apmēra palielināšana pozitīvi ietekmēs arī 2072 bērnus un viņu ģimenes locekļus. | | | | |
| 2. | | Tiesiskā regulējuma ietekme uz tautsaimniecību un administratīvo slogu | | | | | | Likumprojekts pozitīvi ietekmētu bērniem, kas palikuši bez vecāku gādības, iespējas augt ģimenē, uzlabojot ģimeņu materiālo labklājību un šo bērnu dzīves kvalitāti, samazinot viņu pakļautību sociālās atstumtības un nabadzības riskam nākotnē.  Pabalsta invalīdiem, kuriem nepieciešama kopšana, un bērna invalīda kopšanas pabalsta apmēra pārskatīšana radīs tiešu ietekmi uz nabadzības un sociālās atstumtības riskam bieži pakļautu iedzīvotāju grupu (pensionāri, personas ar invaliditāti, t.sk. bērni, trūcīgie iedzīvotāji) situāciju, pozitīvi ietekmējot šo personu dzīves līmeņa izmaiņas nākotnē, palielinot viņu sociālo aizsardzību un mazinot nabadzības un sociālās atstumtības risku, kā arī preventīvi mazinot risku, ka personas tiks nodota aprūpei institūcijās.  Likumprojektā ietverti grozījumi neietekmē administratīvo slogu.  Tiesiskais regulējums nerada ietekmi uz tautsaimniecību. | | | | |
| 3. | | Administratīvo izmaksu monetārs novērtējums | | | | | | Likumprojekts nerada papildu ietekmi uz administratīvajām izmaksām. | | | | |
| 4. | | Atbilstības izmaksu monetārs novērtējums | | | | | | Nav | | | | |
| 5. | | Cita informācija | | | | | | Likumprojekts paredz noteikt pārejas posmu, lai VSAA varētu veikt nepieciešamās izmaiņas informācijas sistēmās, tādējādi esošo pabalstu piešķiršanu, pārrēķināšanu un jauna pabalsta ieviešanu nodrošinot no iekšējiem resursiem VSAA budžeta ietvaros, nepiesaistot ārpakalpojumu, kas radītu papildu izmaksas. Pēc VSAA sniegtās informācijas nepieciešamais laiks, lai pielāgotu esošo informācijas sistēmu jaunu un esošo pabalstu aprēķināšanai un izmaksai, būtu pieci mēneši. Līdz ar to likumprojekts paredz, ka:   1. VSAA bērna adopcijas pabalsta piešķiršanu un izmaksu par periodu no 2019.gada 1.jūlija uzsāk ne vēlāk kā no 2019.gada 1.oktobra; 2. VSAA kopšanas pabalstu personai, kura pārsniegusi 18 gadu vecumu, kurai sakarā ar smagiem funkcionāliem traucējumiem nepieciešama īpaša kopšana un kurai invaliditātes cēlonis ir slimība no bērnības, pārrēķina un pabalsta starpību izmaksā ne vēlāk kā līdz 2019.gada 1.septembrim; 3. VSAA bērna invalīda kopšanas pabalstu palielinātā apmērā piešķirs vai pārrēķinās un izmaksās no 2019.gada 1.jūlija. | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | | | | | |
| **Rādītāji** | | | | **2019.gads** | | Turpmākie trīs gadi (*euro*) | | | | | |
| **2020** | | | **2021** | | **2022** |
| saskaņā ar valsts budžetu kārtējam gadam\* | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru\*\* | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | | | | 2 | 3 | 4 | | 5 | 6 | 7 | 8 |
| 1. Budžeta ieņēmumi: | | | | 292 613 988 | 0 | 301 664 017 | | 0 | 301 664 017 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | | | 292 613 988 | 0 | 301 664 017 | | 0 | 301 664 017 | 0 | 0 |
| 1.2. valsts speciālais budžets | | | | 0 | 0 | 0 | | 0 | 0 | 0 | 0 |
| 1.3. pašvaldību budžets | | | | 0 | 0 | 0 | | 0 | 0 | 0 | 0 |
| 2. Budžeta izdevumi: | | | | 292 613 988 | 3 620 025 | 301 664 017 | | 7 372 050 | 301 664 017 | 7 504 050 | 7 504 050 |
| 2.1. valsts pamatbudžets  LM 20.01.00 “Valsts sociālie pabalsti”, t.sk. | | | | 292 613 988 | 3 620 025 | 301 664 017 | | 7 372 050 | 301 664 017 | 7 504 050 | 7 504 050 |
| *Bērna invalīda kopšanas pabalsts* | | | | *5 433 887* | *1 243 200* | *5 500 260* | | *2 498 400* | *5 500 260* | *2 510 400* | *2 510 400* |
| *Pabalsts invalīdam, kuram nepieciešama kopšana* | | | | *42 927 615* | *1 449 600* | *44 765 959* | | *3 019 200* | *44 765 959* | *3 139 200* | *3 139 200* |
| *Bērna adopcijas pabalsts* | | | | *0* | *927 225* | *0* | | *1 854 450* | *0* | *1 854 450* | *1 854 450* |
| 2.2. valsts speciālais budžets | | | | 0 | 0 | 0 | | 0 | 0 | 0 | 0 |
| 2.3. pašvaldību budžets | | | | 0 | 0 | 0 | | 0 | 0 | 0 | 0 |
| 3. Finansiālā ietekme: | | | | 0 | -3 620 025 | 0 | | -7 372 050 | 0 | -7 504 050 | -7 504 050 |
| 3.1. valsts pamatbudžets\*\*\* | | | | 0 | -3 620 025 | 0 | | -7 372 050 | 0 | -7 504 050 | -7 504 050 |
| 3.2. speciālais budžets | | | | 0 | 0 | 0 | | 0 | 0 | 0 | 0 |
| 3.3. pašvaldību budžets | | | | 0 | 0 | 0 | | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | | | | x | 0 | 0 | | 0 | 0 | 0 | 0 |
| 5. Precizēta finansiālā ietekme: | | | | x | -3 620 025 | 0 | | -7 372 050 | 0 | -7 504 050 | -7 504 050 |
| 5.1. valsts pamatbudžets | | | | -3 620 025 | 0 | | -7 372 050 | 0 | -7 504 050 | -7 504 050 |
| 5.2. speciālais budžets | | | | 0 | 0 | | 0 | 0 | 0 | 0 |
| 5.3. pašvaldību budžets | | | | 0 | 0 | | 0 | 0 | 0 | 0 |
| *\*2019.gads tiek norādīts saskaņā ar FM 2018.gada 18.decembra rīkojumu Nr.488 “Par valsts pagaidu budžetu 2019.gadam”*  *\*\* 2021.gads tiek norādīts atbilstoši likumā “Par vidēja termiņa budžeta ietvaru 2018., 2019. un 2020.gadam” 2020.gadam plānotajam apmēram.*  *\*\*\* Atbilstoši Ministru kabineta 2019.gada 8.februāra sēdē protokollēmuma Nr.6 1.§ 3.punktam atbalstīti priekšlikumi papildu finansējumam Labklājības ministrijas prioritārajam pasākumam*   * *„Adopcijas atbalsta pilnveidošana” (kods 18\_2\_P) 2019.gadā 927 225 euro apmērā un 2020.gadā un turpmāk ik gadu 1 854 450 euro apmērā paredzēti likumprojektā ietverto pasākumu īstenošanai.* * *“Īpašas kopšanas pabalsta bērniem un pieaugušajiem ar invaliditāti kopš bērnības pilnveidošana” (kods 18\_4\_P) 2019.gadā 2 692 800 euro apmērā, 2020.gadā 5 517 600 euro apmērā un 2021.gadā un turpmāk ik gadu 5 649 600* *euro apmērā paredzēti likumprojektā ietverto pasākumu īstenošanai.* | | | | | | | | | | | |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | | | Pasākumi tiks īstenoti Labklājības ministrijas pamatbudžeta apakšprogrammas 20.01.00 "Valsts sociālie pabalsti" ietvaros. Pasākumu īstenošana paredzēta no 2019.gada 1.jūlija.  Papildu nepieciešamais valsts budžeta finansējums bērna invalīda kopšanas pabalsta un pabalsts invalīdam, kuram nepieciešama kopšana pilnveidošanai:  *2019.gadā 2 692 800 euro apmērā,*  *2020.gadā 5 517 600 euro apmērā,*  *2021.gadā un turpmāk 5 649 600 euro apmērā.*  *1. Papildu nepieciešamais finansējums pabalsta invalīdam, kuram nepieciešama kopšana, kurš pārsniedzis 18 gadu vecumu, kuram sakarā ar smagiem funkcionāliem traucējumiem nepieciešama īpaša kopšana un kuram invaliditātes cēlonis ir slimība no bērnības palielināšanai (plānotais pieaugums 100 cilvēki gadā): 2019.gadā 2416 (personas)\*6(mēneši)\*100(palielinājums)=1 449 600euro, 2020.gadā 2516\*12\*100=3 019 200 euro, 2021.gadā un turpmāk 2616\*12\*100=3 139 200 euro.*  *2. Papildu nepieciešamais finansējums bērna invalīda kopšanas pabalsta palielināšanai (plānotais pieaugums 10 bērni gadā:) 2019.gadā 2072 (personas)\*6 (mēneši)\*100 euro palielinājums)=1 243 200 euro, 2020.gadā 2 082\*12\*100=2 498 400 euro, 2021.gadā un turpmāk 2 092\*12\*100=2 510 400 euro*  Papildu nepieciešamais valsts budžeta finansējums **Adopcijas atbalsta pilnveidošanai***:*  *2019.gadā 927 225 euro apmērā,*  *2020.gadā 1 854 450 euro apmērā,*  *2021.gadā un turpmāk 1 854 450 euro apmērā.* | | | | | | | |
| 6.1. detalizēts ieņēmumu aprēķins | | | |
| 6.2. detalizēts izdevumu aprēķins | | | |
| 7. Amata vietu skaita izmaiņas | | | | Nav | | | | | | | |
| 8. Cita informācija | | | | Finansējums iekļauts Labklājības ministrijai 2019., 2020. un 2021.gada maksimāli pieļaujamā valsts pamatbudžeta izdevumu apjomā un tiks iekļauts likumprojektā “Par valsts budžetu 2019.gadam”. Prioritāro pasākumu īstenošana tiks nodrošināta Labklājības ministrijas valsts pamatbudžeta apakšprogrammas 20.01.00.” Valsts sociālie pabalsti” ietvaros. | | | | | | | |
| **IV. Tiesību akta projekta ietekme uz spēkā esošo tiesību normu sistēmu** | | | | | | | | | | | | |
| Likumprojekts izskatāms vienotā paketē ar Finanšu ministrijas sagatavoto likumprojektu „Par valsts budžetu 2019.gadam”.  Pēc likumprojekta pieņemšanas Saeimā Labklājības ministrija nodrošinās jaunu Ministru kabineta noteikumu projekta izstrādi par bērna adopcijas pabalstu, nosakot pabalsta piešķiršanas un izmaksas nosacījumus, kā arī pabalsta apmēru. Pēc likumprojekta pieņemšanas Saeimā Labklājības ministrija sagatavos grozījumus MK noteikumos Nr.1607  un MK noteikumos Nr. 1608. | | | | | | | | | | | | |
| **V. Tiesību akta projekta atbilstība Latvijas Republikas starptautiskajām saistībām** | | | | | | | | | | | | |
| Likumprojekts šo jomu neskar | | | | | | | | | | | | |
| **VI. Sabiedrības līdzdalība un komunikācijas aktivitātes** | | | | | | | | | | | | |
| 1. | | | | Plānotās sabiedrības līdzdalības un komunikācijas aktivitātes saistībā ar projektu | | | | Īpašas sabiedrības līdzdalības un komunikācijas aktivitātes saistībā ar likumprojektu nav plānotas. | | | | |
| 2. | | | | Sabiedrības līdzdalība projekta izstrādē | | | | Nav attiecināms | | | | |
| 3. | | | | Sabiedrības līdzdalības rezultāti | | | | Nav | | | | |
| 4. | | | | Cita informācija | | | | Nav | | | | |
| **VII. Tiesību akta projekta izpildes nodrošināšana un tās ietekme uz institūcijām** | | | | | | | | | | | | |
| 1. | | | Projekta izpildē iesaistītās institūcijas | | | | | VSAA | | | | |
| 2. | | | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | | | | Bērna adopcijas pabalsta, bērna invalīda kopšanas pabalsta un pabalsta invalīdam, kuram nepieciešama kopšana, izmaksas izpildi nodrošinās VSAA Likumā un citos normatīvajos aktos noteiktajā kārtībā. | | | | |
| 3. | | | Cita informācija | | | | | Nav | | | | |

Labklājības ministra vietā –

ekonomikas ministrs R.Nemiro

15.02.2019, 09:56

3322

[Zita.Mustermane@lm.gov.lv](mailto:Zita.Mustermane@lm.gov.lv)

67021649

[Aiga.Lukasenoka@lm.gov.lv](mailto:Aiga.Lukasenoka@lm.gov.lv)

67021691